**PRAVILNIK O DODJELI PRIZNANJA**

**ZAJEDNICE KULTURNO-UMJETNIČKIH UDRUGA ZAGREBAČKE ŽUPANIJE**

Članak 1.

Zajednica kulturno-umjetničkih udruga Zagrebačke županije (u daljnjem tekstu: Zajednica KUUZŽ) kao svoja priznanja utvrđuje: Povelju i Diplomu.

Članak 2.

Članicama Zajednice KUUZŽ dodjeljuju se:  
Dijamantna povelja za 200 i više godina,  
Zlatna povelja za 150 i više godina,  
Povelja za 100 i više godina,  
Dijamantna diploma za 40 i više godina,  
Zlatna diploma za 30 i više godina,  
Srebrna diploma za 20 i više godina i  
Brončana diploma za 10 i više godina neprekidnog djelovanja.  
Odluku o dodjeli Zlatne i Dijamantne povelje donosi Upravni odbor Zajednice KUUZŽ.

Članak 3.

Kao najveće priznanje Zajednice KUUZŽ utvrđuje se Dijamantna povelja koja se dodjeljuje članicama Zajednice KUUZŽ i Povelja koja se dodjeljuje za izuzetna dostignuća na području kulturno umjetničkog amaterizma i obogaćivanje hrvatske kulture na području Zagrebačke županije.

Članak 4.

Zamolbu za dodjelu priznanja Zajednice KUUZŽ s ispunjenim Obrascem za dodjelu priznanja Zajednice KUUZŽ podnose uprave Udruga Zajednici KUUZŽ običnom poštom, faksom ili elektroničkom poštom najkasnije 20 dana prije dodjele priznanja Zajednice KUUZŽ s ciljem njihove pravovremene izrade i dostave.

Članak 5.

Odluku o dodjeli priznanja donosi Upravni odbor Zajednices KUUZŽ.

Članak 6.

Ovaj Pravilnik stupa na snagu s danom donošenja, 12. studenoga 2019. godine na 2. sjednici Upravnog odbora Zajednice KUUZŽ, a primjenjuje se od 1. veljače 2020. godine.

**U slučaju da udruga traži priznanje za djelovanje duže nego što je evidentirano u Registru udruga RH, ista mora dostaviti nepobitne dokaze o dužoj pravnoj sljedivosti (preslika Odluke o spajanju, Odluke o pripojenju, ovjerenog Statuta udruge).**